Andrew Jackson

Andrew Jackson (ᮃᮔ᮪ᮓᮢᮥ ᮏᮊ᮪ᮞᮧᮔ᮪; gumelar, 15 Maret 1767 – pupus di Nashville, Tennessee, 8 Juni 1845) nyaéta saurang jénderal, nagarawan, sarta Présidén Amérika Sarikat ka-7 (1829–1837). Anjeunna mangrupa inohong sentral dina éra "Jacksonian Democracy" sarta pangadeg Partéy Démokrat modéren.

 Kasang Tukang sarta Kulawarga 
Andrew Jackson lahir ti pasangan imigran "Scots-Irish", Andrew Jackson Sr. sarta Elizabeth Hutchinson. Jackson henteu miboga anak kandung ti istrina, Rachel Jackson, nanging maranéhna ngukut sababaraha murangkalih, kalebet Andrew Jackson Jr. (keponakan Rachel) sarta saurang murangkalih pribumi Amérika nami Lyncoya anu dipulung ti medan perang.Stoddard, William O. (1888). Andrew Jackson and Martin Van Buren. New York: Frederick A. Stokes & Brother. p. 1.

 Karier Militer sarta "Old Hickory" 
Jackson janten pahlawan nasional saatos meunang dina "Battle of New Orleans" (1815) ngalawan [Inggris]]. Kusabab kateguhanana dina mingpin pasukan, anjeunna dibéré julukan "Old Hickory" ku para prajuritna, anu ngagambarkeun sipatna anu teuas sarta teuneung.Abbott, John S.C. (1875). The Lives of the Presidents of the United States. Boston: B.B. Russell. p. 207.

 Masa Jabatan Présidén 
Salami dua période jabatanna, Jackson dibarengan ku dua wakil présidén. Anu munggaran nyaéta John C. Calhoun, anu tungtungna mundur dina taun 1832 alatan pasalia paham ngeunaan kawijakan nagara. Salajengna, Jackson milih Martin Van Buren kanggé période kadua.McKee, Thomas Hudson (1892). American Politics (Non-Partisan). Washington D.C.: McKee & Company. p. 17. Jackson kawéntar ku kawijakan "Spoils System" sarta perlawananana ka Bank Nasional dina peristiwa "Bank War".

 Kontrovérsi "Trail of Tears" 
Jackson nandatanganan "Indian Removal Act" dina taun 1830, anu ngabalukarkeun "Trail of Tears", nyaéta perpindahan paksa suku-suku pribumi Amérika ka wilayah kulon anu nyababkeun rébuan jalma pupus.The Press Publishing Co. (1903). The World Almanac and Encyclopedia. New York: New York World. p. 114.

 Pupusna 
Jackson pupus di bumina, "The Hermitage", Nashville, dina kaping 8 Juni 1845. Sanajan pinuh ku kontrovérsi, warisanana dina nguatkeun démokrasi kanggé "common man" (rayat jelata) tetep boga pangaruh gede.

 Dicutat tina 

 Tutumbu Kaluar 
  Biografi Andrew Jackson di Whitehouse.gov 

Jackson, Andrew
Kategori:Inohong dunya
Kategori:Inohong Perang 1812
Kategori:Pangadeg Partéy Démokrat